**Σύμβαση ενεργειών τεχνικής βοήθειας**

Ημ/νία υποβολής ***28/07/2021***

**Ερώτηση**

Σε περίπτωση ανάθεσης υπηρεσίας ενεργειών τεχνικής βοήθειας με την παρ. 8 του άρθρου 119 του ν.4412, δηλ. χωρίς ΚΗΣΚ (επιστημονική υπηρεσία συμβούλου για επικαιροποίηση μελέτης υποβολής σε συγχρηματοδοτούμενο πρόγραμμα), για την παραλαβή της υπηρεσίας και την εξόφληση του αναδόχου

* επαρκεί πρωτόκολλο οριστικής παραλαβής ανάλογο των γενικών υπηρεσιών από αρμοδίως ορισθείσα τριμελή επιτροπή παραλαβής
* ή απαιτείται ορισμός επιβλέποντος της υπηρεσίας και σύνταξη λογαριασμού όπως και στην περίπτωση των μελετών? οι κρατήσεις του σχετικού ΧΕΠ θα είναι ανάλογες αυτών για μελέτες ή γενικές υπηρεσίες?

**Απάντηση :**

Σύμφωνα με την **παρ. 8 του άρθρου 119 του ν.4412,** Η διαδικασία ανάθεσης **συμβάσεων υπηρεσιών**, οι οποίες αφορούν σε ενέργειες ωρίμανσης των συγχρηματοδοτούμενων πράξεων του ΕΣΠΑ, του ΕΟΧ ή άλλων ενωσιακών ή διεθνών προγραμμάτων ή ταμείων, η εκτιμώμενη αξία των οποίων δεν υπερβαίνει τα όρια της παρ. 1 του άρθρου 118, **γίνεται σύμφωνα με όσα ορίζονται στις παρ. 1 έως 3 του άρθρου 118.**

Σύμφωνα με το **δ΄εδ. παρ. 3 του άρθρου 118,** Ειδικά για τις συμβάσεις προμηθειών και υπηρεσιών που αφορούν σε ενέργειες τεχνικής βοήθειας των συγχρηματοδοτούμενων προγραμμάτων του ΕΣΠΑ και του ΕΟΧ ή άλλων ενωσιακών ή διεθνών προγραμμάτων ή/και ταμείων, καθώς και των τομεακών, περιφερειακών και ειδικών προγραμμάτων του Εθνικού Προγράμματος Ανάπτυξης (ΕΠΑ), **το ανωτέρω ποσό ορίζεται σε δέκα χιλιάδες (10.000) ευρώ.**

Από τα ανωτέρω συνάγεται ότι οι εν λόγω συναπτόμενες από τις ΑΑ/ΑΦ Συμβάσεις αφορούν **Συμβάσεις παροχής γενικών υπηρεσιών**, η διαδικασία ανάθεσης δε αυτών (όσον αφορά την μη απαίτηση γνωμοδότησης συλλογικού οργάνου, δημοσίευση έκδοσης απόφασης στο ΚΗΜΔΗΣ, ελάχιστο περιεχόμενο αυτής) γίνεται σύμφωνα με όσα ορίζονται στις παρ. 1 έως 3 του άρθρου 118, ρυθμίζεται δε από τους κανόνες των παρ.1 -3 Άρ. 118

**Κατά συνέπεια και η σχετική Σύμβαση (σε σχέση με τις διαδικασίες παραλαβής της υπηρεσίας, εξόφλησης του αναδόχου** , **κρατήσεις του σχετικού ΧΕΠ κλπ.) υπάγεται στους κανόνες των Συμβάσεων Γενικών Υπηρεσιών και όχι τις αντίστοιχες των Μελετών.**

Εξάλλου *ως «μελέτη» ορίζεται το αποτέλεσμα συστηματικής και αναλυτικής επιστημονικής και τεχνικής έρευνας σε συγκεκριμένο γνωστικό αντικείμενο, το οποίο αποβλέπει ιδίως στην παραγωγή έργου ή στην επέμβαση σε έργο ή αφορά στον σχεδιασμό και την απεικόνιση έργου και αναφέρεται στην ανάλυση αποτελεσμάτων μετρήσεων και στην επεξεργασία αυτών, κατά τρόπο ώστε να μην εξαντλείται στην καταγραφή δεδομένων, αλλά,* ***μέσω της επεξεργασίας και της επιστημονικής ανάλυσής τους, να προβαίνει στη διατύπωση συμπερασμάτων ή στην υποβολή προτάσεων*** *(πρβλ. Πράξη 42/2015 VII Τμ., Πράξεις 365/2016, 116/2018 ΚΠΕΔ στο VII Τμ.).*

Με τις Πράξεις*189 / 2019 ΕλΣυν VII  ΤΜΗΜΑ* **(**«Υποστήριξη στην προετοιμασία υποβολής πρότασης για την ενεργειακή αναβάθμιση-αυτοματοποίηση του συστήματος ηλεκτροφωτισμού κοινόχρηστων χώρων (οδοφωτισμός) και εφαρμογές smartcities σε Δήμο» ) και *[74/2019 ΕλΣυν Κλιμ. Τμ. 4](https://4412.gr/blog/law_category/pra3h_74__2019_klim-_tm-_4/" \t "_blank)* [(«Διαχείριση και προώθηση της Περιφέρειας στα μέσα κοινωνικής δικτύωσης») κρίθηκε ότι οι εν λόγω Συμβάσεις δεν είχαν αντικείμενο την «παροχή τεχνικών και λοιπών συναφών υπηρεσιών», όπως περιγράφονται στο άρθρο 2 παρ. 3 περ. 6 (α) και (β) και απαριθμούνται στο Παράρτημα Ι του Προσαρτήματος Γ΄ ν. 4412/2016, αλλά την](https://4412.gr/blog/law_category/pra3h_74__2019_klim-_tm-_4/" \t "_blank) **[παροχή γενικών υπηρεσιών](https://4412.gr/blog/law_category/pra3h_74__2019_klim-_tm-_4/" \t "_blank)**[.](https://4412.gr/blog/law_category/pra3h_74__2019_klim-_tm-_4/" \t "_blank) *[Περαιτέρω, από τα δικαιολογητικά που συνοδεύουν το εν λόγω ένταλμα δεν προκύπτει ο τρόπος υπολογισμού και τεκμηρίωσης της προϋπολογιζόμενης δαπάνης της σύμβασης (π.χ. έρευνα αγοράς, συγκριτικά στοιχεία άλλων διαγωνισμών με συναφές αντικείμενο), ώστε να αιτιολογείται επαρκώς η έκταση της δημοσιονομικής επιβάρυνσης του φορέα. (άρθρα 18 παρ. 1, 45 παρ. 1,2,3 περ. α, β και 53 παρ. 2 περ. ε΄ και ια ν. 4412/2016). Μη νόμιμη δαπάνη, εντούτοις το ένταλμα θα μπορούσε να θεωρηθεί λόγω συγγνωστής πλάνης.](https://4412.gr/blog/law_category/pra3h_74__2019_klim-_tm-_4/" \t "_blank)*